
GLANNAU ABER TREFDRAETH. 


Yn Mehefin a Gorphenaf, 
Pan f'o hiraf hyd y dydd, 
Glannau Trefdraeth wrth yr eigion, 
Yn eu gwisgoedd goreu sydd ; 
Gwisgant harddwch mewn amrywiaeth 
Gwylltion, prydferth, teg eu llun, 
Dolau gwyrddion, creigiau moelion, 
Ffrwythlawn, maethlawn iawn eu hin. 


Tref ar draeth yw sylwedd Trefdraeth, 
Sef traethen werdd o ddoldir llon; 
A myn traddodiad ei fod unwaith, 
'N orchuddiedig gan y don ; 
I'r dref mae Castell, hen adeilad, 
Ac Eglwys Sefydledig hardd, 
Addoldai heirdd i amryw enwad, 
A llun y fro fel Eden hardd. 


Hoff gydwladwyr, de'wch i Trefdraeth, 
De'wch i wella cur y fron; 

De'wch, anadlwch awyr berffaith, 
Iechyd rêd 'rhyd glannau hon ; 

Am fod natur mor rhyfeddol, 
Wedi rhoi i'w glannau hi 

Bob cymhwysder angenrheidiol, 
Er ymdrochi yn y lli', 

Awyr bur, a thônau'r Werydd— 
Sawriau ceinedd flodeu'r berth 
Beraroglant uwch y meusydd— 
Buan adnewydda'ch nerth ; 
Er eich llôni, clywch yn uchel, 
Bêr ganiadau gydol dydd, 
Os yw llafar dyn yn isel, 
Lleisiau natur 'n uchel sydd. 


Awn i rodio ymlau'r creigiau, 
Awn i wrandaw twrf y dôn, 

Awn 'rhyd cribyn craig wen Samwel, 
Peidiwn chwareu â'r gribyn hon; 
Heibio'r Gath a chraig y Brodan, ' 

Lawr tua'r Rhygian, clywn yr aig, 
Clywn ei swn fel llu yn trydan, 
Clywn y floedd wrth odreu'r graig. 


Ar amserau clywn ruadau 
Hydrwyllt dônau croch diflin, 
Digon swn eu rhuthriadau, 
I sŷnu a phensyfrdanu dyn ; 
'R uchel rhuthr draw o'r gogle', 
'N britho'r lân ag ewin gwyn, 
Gwelwn fil o ryfeddodau, 
O ymylau'r creigiau hyn. 


MOSS Gr — —— 


Awn am redfa 'rhyd y glannau, 
Ar amserau, O di ail! 
Yr olygfa, llun y caeau, 
O dan belyderau'r haul; 
Gwnawn orweddfa'n 'mysg y blodeu, 
Gwrando yr awyrol gôr, 
Yn cydseinio eu caniadau, 
A rhuadau tônau'r môr. 


Ay —— 

Llawn o fywyd yw'r corlanau, 
Awn i 'studio pranciau'r ŵyn, 

Llam y ddafad dros dwmpathau, 
Brêf yr asyn rhwng y brwyn; 

'R ebol bach yn mysg y gwartheg, 
Ar y garlam ganol dydd, 

'R hwrdd a'r eidion yn cyd redeg, 
At y cloddiau am y cudd. 


Cawn ein llôni a'n hadfywio, 
Gan aroglau'r borfa frâs, 
Tra'r Ehedydd fry'n adseinio 
Clodydd yn yr awyr las; 
Gwel'd y gwenith yn aeddfedu, 
Trem a llun y tywys llawn, 
I sawl a fedrant eu coleddu, 
Maent wrthddrychau rhyfedd iawn. 


Prin y gellir ar fath adeg, 
Heb feddiannu calon bren, 
Atal ffrwd o glodydd redeg 
'N union syth tua'r Orsedd Wen ; 
Codi'n dwylaw'n dŷn blethedig, 
Uno â natur uchel gri, 
O Greawdwr bendigedig! 
Mor anfeidrol ydwyt Ti! 


Trefnaist bob peth mor rhyfeddol, 
A'th weithredoedd yn mhob man, 
Oll gydunant i dy ganmol, 
Dyn yn unig, swrth ei ran; 
Dysgwn wersi dan bob ceulan, 
Neu, o mynwn ben y graig, 
Awn, eisteddwn ar Bencatman, 
Dysgwn uno gân yr aig. 

O Bencatman clywn ganeuon, 
Llefa natur eiriau ffraeth, 
O galonau'r tônan gwynion, 
Tra'n ymdreiglo ar y traeth ; 
Tôn 'rol tôn yn dweyd eu stori, 
'N llamu i yru rhag eu blaen, : 
Clywn mor groch eu 'screch wrth dori 
Ar derfynau'r tywod mân. 





Taflwn olwg dros y tywod, 
Draw i draeth y pistyll pell, 
O linynau o wynion dônau! 
Fel rhai'n dwyn newyddion gwell, 
O ryw wledydd draw i'r cefnfor, 
Gyrant, bloeddiant am eu rhan, 
Fel rhedegwyr am y wobr, 
Doent â'u neges at y lân. 


O Bencatman gwelwn longau 
Hwyrach wedi eu llwytho'n drwm, 
Awel deneu chwydda eu hwyliau, 
A'u cyfeiriad at y Owm; 
Neu o'r Panog lledant hwyliau, 
Codant angor, hwyliant ma's, 
Gwelwn hefyd amryw fadau 
'N dawnsio ar dônaw'r eigion glas. 





'R hen Gwm Dewi yn yr ymyl, 
Gyda'r Su chwibana'r gwynt, 
Daw i'r meddwl drwst y morthwyl, 

Glywem ar amserau gynt; 
Nid oes heddyw ordd nag eingion, 
Ond yn unig swn yr aig, 
Sydd a'i dônau fel morthwylion, 
Byth yn para i guro'r graig. 

Ymddiosgwn i ymolchi 
Dan ymguddfa'r Ogo fach, 

Traeth y Bettws neu Owm Dewi, 
Mynwn gyfansoddiad iach ; 

Rhag cyffiniau gwyn y tônau, 
Anhwylderau, ymaith ffy, 

Dwys ystwythder i'r aelodau, 
Wna y grisial loyw lu. 


Draw mi wela” Greigiau'r Morfa, 
Cerddwn drosodd, treuliwn awr, 
Cawn ein talu â golygfa : 
Bur o ganol y Traeth Mawr: 
Uwch y llyfn eang dywod, 
Gwel'd yr adar, gwylltion ryw, 
'N talu tro i byg y Bened, 
Cyniweirfan adar yw. 


Hwyrach tra'n mwynhau'r mynydau 
Dreuliwn 'rhyd y tywod mân, 
Daw y badau i daflu ou rhwydau, 
Cawn eu gwel'd yn tynu i Sân; 
Tynu a rhwyfo gan fenywod, 
Hynod fedrus gwnant cu rhan, 
Awn, edrychwn a fydd pysgod, 
Ar ol llusgo'r rhwyd i'r lan. 


Syllu allan dros y tônau, 
Heibio pyg y Drowi graig, 
Llongau â'u hwyliau o amryw lywiau, 
Welir weithiau'n britho'r aig; 
Rhwng y Drowi a phen Dinas, 
Gwelwn wyrddlas liw y lli', 
Neu'r cymylau'n llunio llwybrau 
Goleu dros yr eigion du. 

Troi a gadael tônau'r heli, 
Taflu golwg ar y lan, 
Gwelwn gribog ben Carningli, 
Lliw a llun y bryniau ban; 
Gwelwn yn addurno'r mynydd, 
Leoedd mân, drigfanau gwyn, 
Drwy y niwlen deneu lonydd, 
Hafaidd, orchudd bro a bryn. 


Hardd olygfa! trwy amrywio, | 
Treuliodd natur ddirfawr stôr, | 

Ffurfio i aber a'i addurno | 
'N harddaf ran o lânau'r môr; | 

Hoff gydwladwyr, de'wch i Drefdraeth, 
Aber helaeth! Ah mor llon! 

Rhed brawdgarwch trwy'r gymmydogaeth, 
Llifa bywyd yn y don. 


fe 
Fe Ae 

